Uy tozalashda asqotadigan tavsiyalar

Ko‘pchiligimiz uy tozalashni zerikarli va ko‘p vaqt oladigan mashg‘ulot deb hisoblaymiz. Biroq ba’zi usullar borki, ular ushbu jarayonni ancha yengillashtiradi. Uy tozalashda asqotadigan bunday usullarning bir nechtasini quyida o‘qishingiz mumkin.

Blenderni tozalash uchun…
Blenderga iliq suv solib, bir necha tomchi suyuq sovun tomizing. So‘ng blenderni bir necha daqiqaga yoqib qo‘ying. Uni o‘chirgach, taom yuqini osongina ketkazish mumkin bo‘ladi.
Gilamdagi kir dog‘ini ketkazish uchun…
Osh sodasini biroz suv bilan aralashtirib, pasta hosil qiling va uni gilamning kirlangan joyiga suring. Kechasi bilan shu holda qoldirib, ertasi kuni changyutgich bilan tozalab olishingiz mumkin.
Yana bir usul gilamdagi dog‘ga suv (2/3) va sirka (1/3) aralashmasini surishdan iborat. So‘ng o‘sha joyni ho‘l latta bilan yopib, ustidan dazmol yugurtiring.
Charmdan qilingan jihoz eskirib qolgan bo‘lsa…
Uni poyabzal uchun mo‘ljallangan oddiy krem yordamida ishqalab artib chiqing. Shilinish va tirnalishdan hosil bo‘lgan izlar shu zahotiyoq yo‘qoladi.
Ko‘rpa-to‘shaklarni tozalash uchun…
Purkagichi bor idishga biroz aroq soling va uni to‘shakning butun yuzasiga sepib chiqing. To‘shakni ochiq havoda quriting. Aroq yoqimsiz hid taratadigan barcha bakteriyalarni o‘ldiradi.
Idish-tovoq yuvuvchi gubkani tozalash uchun…
Gubkani mikroto‘lqinli pechga bir necha daqiqaga qo‘yib oling. Bu zararli bakteriyalarning taxminan 99 foizini qirishga yordam beradi.
Yog‘li dog‘ni ketkazish uchun…
Kiyimingizga yog‘ tomsa, o‘sha joyga oddiy oq bo‘rdan suring. Bo‘r izini nam latta bilan artib tashlang.
Yumshoq mebelni tozalash uchun…
Divan yuzasiga spirtli aralashmani seping va muloyim gubka bilan artib chiqing. Shundan so‘ng qolgan kirni ketkazish uchun qattiq cho‘tkadan foydalaning.
Duxovka ifloslanib qolsa…
Yoyiqroq idishga yarim stakan ammiak solib, sovuq duxovkada bir kechaga qoldiring. Ertasi kuni duxovkani osongina tozalab olishingiz mumkin.